נענע10 - האום: לעצור בכירים סורים בחשד לרצח חרירי - חדשות
האו"ם: לעצור בכירים סורים בחשד לרצח חרירי
החוקר מהליס נואם באו``ם (רויטרס)
עודכן 08:27 13/12/2005
דו"ח האו"ם בפרשת רצח ראש הממשלה הלבנוני חרירי קורא לעצור שישה בכירים, ודורש עוד חצי שנה לחקירה. סוריה: נקרא ואח"כ נגיב
החוקר המיוחד של האו"ם, דטליב מהליס, מתלונן על סחבת מכוונות מצד סוריה בפרשת רצח ראש הממשלה הלבנוני לשעבר, רפיק חרירי, וקורא למעצרם של שישה בכירים סורים כחשודים ברצח. כך עולה מדו"ח החקירה בפרשה, שהודלף אמש (שני) לתקשורת.
מהלס אמור להציג את הדו"ח המלא מחר, אך יגיש רק דו"ח חלקי. מן הדו"ח עולה כי הרשויות הסוריות נקטו בכל סוג אפשרי של סחבת, ונמנעו ככל האפשר מהעברת עדים לידי החוקרים. הדו"ח זיהה 19 חשודים ברצח, ושישה מהם כחשודים עיקריים. עם זאת, מהליס מבקש להאריך את החקירה בשישה חודשים נוספים, כדי לנסות ולהשלים אותה.
מהליס דורש מסוריה להסגיר את החשודים לידי החוקרים ללא תנאים. עוד עולה מן הדו"ח כי המודיעין הסורי היה מעורב ככל הנראה ברצח, וכי השמיד כמות גדולה של מסמכים הקשורה לחקירה. סוריה הודיעה כי תקרא את הדו"ח, ורק אחר כך תגיב עליו. מועצת הבטחון הורתה לסוריה לשתף פעולה באורח מלא עם החקירה, ולא - תיענש. פרסום דו"ח מהליס בא שעות ספורות לאחר רציחתו של חבר פרלמנט ועיתונאי לבנוני אנטי-סורי - שגם בו תדון הלילה מועצת הבטחון.